**Zápis do 1.ročníka ZŠ Kulíškova 8, Bratislava**

**12.4.2024 – od 15.00 hod do 18.00 hod (piatok)**

**13.4.2024 - od 8.00 hod do 12.00 hod (sobota)**

1. Podľa § 20 ods. 2 zákona č. 245 / 2008 Z. z. o výchove a vzdelávaní (školský zákon) a o zmene a doplnení niektorých zákonov sú zákonní zástupcovia

povinní v tieto dni prihlásiť na zápis deti, ktoré do 31. 08. 2024 dovŕšia šiesty rok veku, ako i deti, ktorým bol odložený začiatok povinnej školskej dochádzky podľa § 19 ods. 4 zákona č. 245 / 2008 Zb. o jeden rok. Zákonní zástupcovia môžu prihlásiť aj deti, ktoré dovŕšia šiesty rok veku v čase od 1. septembra do konca kalendárneho roka 2024, ak chcú požiadať o predčasné zaškolenie dieťaťa. Podľa § 60 ods. 3 zákona č. 245/2008 Zb. sa do prvého ročníka základnej školy prijíma dieťa, ktoré dovŕšilo šiesty rok veku a dosiahlo školskú spôsobilosť.

1. **Do zóny ZŠ Kulíškova 8  podľa**[VZN\_27\_2021](https://zskuliskova.kabernet.sk/preview/files/vzn_27_2021.pdf)**patria nasledovné**

**ulice**[Zóny ZŠ súhrná tabuľka](https://zskuliskova.kabernet.sk/preview/files/zony%20zs%20-%20suhrnna%20tabulka.pdf)

1. **Zápis na plnenie povinnej školskej dochádzky v  ZŠ Kulíškova 8, Bratislava na**

**školský rok 2024/2025 sa uskutoční od 12. apríla 2024 do 13. apríla 2024.**

1. Zápis bude škola organizovať **prezenčne**, kde spolu s dieťaťom prídu aj obidvaja

zákonní zástupcovia.

1. Zákonný zástupca vopred vyplní elektronickú prihlášku, ktorá bude zverejnená na

webovej stránke školy od 3.4.2024 do 12.4.2024 do 11.30 hod.

Prihlášku je potrebné vyplniť a odoslať len raz najlepšie do 12.4.2024 do 11.30 hod. Po 11.30 hod vytlačíme prihlášky v škole a budú pripravené k overovaniu.

1. Ak zákonný zástupca nemá možnosť elektronicky komunikovať so školou, vyplní

prihlášku elektronicky osobne počas zápisu s pomocou pedagóga.

1. Overenie údajov poskytnutých zákonnými zástupcami sa uskutoční priamo na

zápise, na ktorý si zákonní zástupcovia prinesú **občianský preukaz a kópiu rodného listu dieťaťa.**

1. Ak zákonný zástupca požiada o to, aby bolo na plnenie povinnej školskej dochádzky

výnimočne prijaté dieťa, ktoré nedovŕšilo šiesty rok veku a absolvovalo povinné predprimárne vzdelávanie, musí prísť na zápis s dieťaťom a okrem žiadosti zverejnenej na webovej stránke školy, musí predložiť aj prílohy, ktorými sú:

**súhlasné vyjadrenie príslušného zariadenia výchovného poradenstva a**

**prevencie a súhlasné vyjadrenie všeobecného lekára pre deti a dorast.**

    Zákonný zástupca ich doručí dodatočne, najneskôr do štyroch týždňov od konania

zápisu.

1. Ak riaditeľ školy má k dispozícii všetky požadované dokumenty, rozhodne o prijatí

dieťaťa **do 15. júna 2024**.